cyanic-selkie/wikianc huggingface dataset:
Toridaga-ko
Toridaga-ko on maalaiskunta Ségoun alueen Nionon piirissä Malissa. Sen keskuskylä Bolibana B6 sijaitsee 20 kilometriä Nionosta pohjoiseen. Kunnassa on 26 900 asukasta (vuonna 2009).
Toridaga-kon kunta rajoittuu etelässä Nionon piirin Yeredon Sanionan, lännessä Sirifila-Boundyn ja pohjoisessa Diabalyn sekä idässä Macinan piirin Monimpebougoun ja Moptin alueen Ténenkoun piirin Karérin kuntiin. Seutu kuuluu Sahelin vyöhykkeeseen. Kunta sijaitsee Office du Nigerin keinokastelualueella.
Kuntaan kuuluu 19 kylää. Asukkaat ovat etupäässä bambaroita, fulbeja, miniankoja, songhaita, maureja, bozoja ja dogoneja.
Kakkosen kausi 1999
Kakkosen kausi 1999 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Sijoille 11–12 sijoittuneet putosivat suoraan Kolmoseen.
Toridaga-ko
Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat riisi, hirssi, durra ja vihannekset. Bolibanassa pidetään viikoittaiset markkinat.
Kakkosen kausi 1999
Ykköseen nousivat suoraan Rakuunat Lappeenrannasta, Tervarit Oulusta, Åbo IFK ja FC Hämeenlinna.
Toridaga-ko
Kunnasta on maantieyhteydet Nionoon. Palveluihin kuuluvat 12 koulua ja terveysasema.
Kannila
Kannila oli kylä Muolaan kunnan itäosassa Viipurin läänissä Suomen Neuvostoliitolle luovuttamalla alueella. Kylä sijaitsi Kirkkojärven pohjoispäässä noin kolme kilometriä Muolaan kirkonkylästä Kirkkorannasta pohjoiseen. Kannilan naapurikyliä olivat pohjoisessa Ala-Kuusaa ja Peippola, idässä ja etelässä Peikola sekä lännessä Koirala Nykyisin kylä on asumaton eikä sillä ole venäläistä asutusnimeä.
Kyläkuva
Vuonna 1936 Kannilan kylän pinta-ala oli 3,43 neliökilometriä, josta oli peltoa 127 hehtaaria, niittyä yhdeksän hehtaaria ja metsää 207 hehtaaria. Kirkkojärvestä Äyräpäänjärveen laskeva Kannilanjoki muodosti kylän Koiralan vastaisen länsirajan. Kannilan kyläkeskus sijaitsi Koiralasta Punnukseen johtavan kylätien varrella. Kylän pellot sijaitsivat Kirkkojärven rannalla ja Kannilanjoen varsilla. Kylän peltopinta-ala lisääntyi huomattavasti Kirkkojärven laskun myötä. Maanviljelyksen ohella monet kyläläiset harjoittivat kalastusta kalarikkaalla Kirkkojärvellä. Kannilan kylä kuului Peikolan koulupiiriin.
Historia
Kannilan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.
Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Kannilan asukkaat asutettiin Koijärvelle.
Karvakirveli
Karvakirveli (Chaerophyllum hirsutum) on monivuotinen kirveleihin kuuluva sarjakukkaiskasvi. Sitä esiintyy Keski- ja Etelä-Euroopassa. Laji kasvaa 50–100 senttimetriä korkeaksi. Varsi ja lehdet ovat karvaisia, mutta kukinnon pikkusarjojen suojuslehdet kaljuja. Lehdet ovat kahdesti lehdykkäiset ja lehdykät vähäliuskaisia. Kukat ovat valkoteriöisiä. Terälehtien laidat ovat ripsellisiä, mikä on lajin erityistuntomerkki.
Not Ready to Die
”Not Ready to Die” on yhdysvaltalaisen Avenged Sevenfold -yhtyeen single. Single julkaistiin 2. toukokuuta 2011 ja kuullaan Call of Duty: Black Ops -peliin tehdyn zombie-lisäosan ääniraidalla. Not Ready to Die on myös yhtyeen ensimmäinen kappale, jossa soittaa heidän uusin rumpalinsa Arin Ilejay.
American Film Institute Awards 2011
Yhdysvaltain elokuvainstituutin myöntämät American Film Institute Awards 2011 -palkinnot jaettiin vuoden parhaille elokuville ja televisio-ohjelmille.
Joona Harjama
Joona Harjama (s. 5. heinäkuuta 1993 Hamina) on suomalainen jääkiekkoilija, joka pelaa Mestis-joukkue Kiekko-Vantaassa. Hän toimii joukkueen varakapteenina. Harjama on pelipaikaltaan keskushyökkääjä, mutta hän osaa pelata myös laidassa.
Seuraura
Toukokuussa 2011 Harjama teki kaksivuotisen SM-liigasopimuksen Kalevan Pallon kanssa. Hän ei kuitenkaan tehnyt vielä liigadebyyttiään, vaan pelasi koko kauden A-nuorissa. Kaudella 2012–2013 Harjama teki liigadebyyttinsä. Hän pelasi ensimmäisen SM-liigaottelunsa 29. syyskuuta 2012 veiraissa Bluesia vastaan, jossa Harjama merkittiin joukkueen nelosketjun Jyri Junnilan ja Joonas Riekkisen viereen. Kaikkiaan hän pelasi kauden aikana SM-liigassa 13 runkosarjaottelua tehden yhden syöttöpisteen. Harjama pelasi kauden aikana miesten pelejä myös kolmen Mestis-ottelun verran lainalla Savonlinnan Pallokerhossa marraskuussa 2012. Hän pelasi suurimman osan kaudestaan kuitenkin KalPan A-nuorissa, joiden kapteenina Harjama toimi. Hän oli joukkueen paras pistemies tehoilla 12+24=36. Huhtikuussa 2013 Harjama teki kaksivuotisen jatkosopimuksen KalPan kanssa.
Kaudella 2013–2014 Harjama pelasi KalPan mukana lähes kaikki European Trophy -ottelut, mutta runkosarjassa hän pelasi 27 ottelua tehopistein 2+2=4 ja vietti osan kaudestaan A-nuorissa. Harjaman liigauran avausmaali syntyi 29. joulukuuta 2013 vieraissa Turun Palloseuraa vastaan. Huhtikuussa 2015 hän teki vuoden mittaisen jatkosopimuksen KalPan kanssa.
Harjama siirtyi kaudeksi 2016–2017 suuremman ja hyökkäävämmän roolin perässä vuoden mittaisella sopimuksella Mestis-joukkue Kiekko-Vantaan riveihin. Hänet nimettiin joukkueen varakapteeniksi. Harjama voitti kauden päätteeksi Mestis-hopeaa. Myös kauteen 2017–2018 hän lähti Kiekko-Vantaan varakapteenina, mutta Harjama toimi käytännössä koko kauden ajan joukkueen kapteenina, kun kapteeniksi nimetty Pekka Niemimaa oli loukkaantumisen vuoksi koko kauden sivussa. Kaudella 2018–2019 hän jatkoi Kiekko-Vantaan varakapteenina.
Muuta
Harjaman isä Ilpo on entinen pesäpalloilija. Myös Joona itse harrasti omien sanojensa mukaan 15-vuotiaaksi asti pesäpalloa Haminan Palloilijoissa.
Playboy (täsmennyssivu)
Playboy voi tarkoittaa:
Marcos Angeleri
24. heinäkuuta 2013 Angeleri siirtyi kolmivuotisella sopimuksella espanjalaisseura Málagaan. Hänestä maksettiin 230 000 euron siirtokorvaus.
Siperianomenapuu
Siperianomenapuu (Malus prunifolia) on ruusukasvien heimoon ja omenapuiden sukuun kuuluva kasvilaji, jota käytetään koristekasvina.
Ulkonäkö ja koko
Siperianomenapuu kasvaa viidestä kymmeneen metriä korkeaksi puuksi. Lehtien ruoti on 1,5–5 ja lapa 5–10 senttimetriä pitkä. Lehtilapa on puikea–leveänsoikea, suippokärkinen, sahalaitainen ja alta karvainen. Siperianomenapuun kukinto on sarja, joka sisältää kuudesta kymmeneen pitkäperäistä kukkaa. Kukan teriö on valkoinen, kolmesta neljään senttimetriä leveä. Hedelmä, omena on halkaisijaltaan 2,5 senttimetriä. Se on pallomainen tai soikeahko, väriltään punaisesta kellertävään. Laji on monimuotoinen.
Siperianomenapuu risteytyy marjaomenapuun (Malus baccata) kanssa. Risteymälaji on venäjänomenapuu (Malus × robusta). Siperianomenapuun ja ruusuomenapuun (Malus floribunda) välinen risteymä on nimeltään Malus × scheideckeri.
Levinneisyys
Siperianomenapuun alkuperäalue on tuntematon (ehkä Kiina).
Friikkisirkus (romaani)
Friikkisirkus (Cirque du Freak) kuuluu Darren Shanin kirjoittamaan kirjasarjaan nimeltä Darren Shanin tarina, joka kertoo Darren Shan -nimisestä pojasta ja hänen matkastaan vampyyriksi. Kirja julkaistiin Suomessa 2001 Kaijamari Sivillin suomentamana. 212-sivuisen kirjan kustansi Tammi. Kirjasta on tehty vuonna 2009 Friikkisirkus: Vampyyrin oppipoika -niminen elokuva.
Juoni
Darren Shan on tavallinen koulupoika, joka käy koulua parhaan ystävänsä Steve Leonardin kanssa. Eräänä päivänä he kuitenkin löytävät esitteen eriskummalliseen friikkisirkukseen, ja lähtevät sinne; kyseinen ilta sirkuksessa muuttaa poikien elämän painajaisuneksi.
Erityisesti numero Larten Crepsleystä ja tämän myrkkyhämähäkistä Madam Octasta kiinnostaa poikia. Darren kadehtii Crepsleytä tämän hämähäkin takia, mutta Steve vilkuilee koko ajan pelokkaasti Crepsleytä. Sirkuksen jälkeen Steve tapaa Larten Crepsleyn ja kertoo, että tietää tämän salaisuuden: herra Crepsley onkin oikeasti vampyyri, ja Steve uhkaa kertoa tämän maailmalle, jos Crepsley ei tee hänestä oppipoikaansa. Mutta kun Crepsley ei suostu siihen, Steve lähtee teatterista vannoen kostoa.
Darren kuulee Steven ja Crepsleyn keskustelun, ja lähtee hänkin teatterilta. Hän kadehtii valtavasti Crepsleyltä tämän lemmikkiä ja päätyy lopulta varastamaan Madam Octan uhaten viestissä kertoa totuudeen vampyyrista, jos tämä lähtee etsimään lemmikkiään. Kun Darren ja Steve leikkivät Madam Octan kanssa, se yllättäen pureekin Steveä kaulaan, ja tämä joutuu kooman kaltaiseen tilaan. Kun myrkkyyn ei tunnu olevan vastalääkettä, Darren menee tapaamaan Crepsleytä ja suostuu tämän mielettömään ukaasiin: pelastaa Steve, jos Darren puolestaan ryhtyy hänen oppipojakseen. Darren suostuu pakon edessä vastahakoisesti, ja Crepsley verettää hänet.
Crepsley ja Darren lähtevät sairaalaan ja lääkitsevät tajuttoman Steven. Darren karkaa Crepsleyn luota kauhuissaan kotiinsa. Päivien mittaan hän huomaa itsessään uusia puolia; hän haluaa juoda ihmisverta ja hänelle on kasvanut valtavat voimat ja yliluonnollinen nopeus. Peläten aiheuttavansa jotain vakavaa Darren lavastaa Crepsleyn kanssa kuolemansa, ja he lähtevät hautausmaalle. Siellä Steve sattuu yllättäen paikalle, ja uhkaa tappaa Darrenin. Hän ei niele Darrenin selityksiä pakollisesta hyväksynnästä Crepsleyn tarjoukseen, vaan luulee Darrenin suunnitelleen kaiken etukäteen saadakseen hämähäkin. Darren onnistuu pelastautumaan, ja Steve vannoo palaavansa vielä jonain päivänä ja tappavansa Darrenin ja hänen "opettajansa" Crepsleyn. Steve häipyy, ja Darren astuu Crepsleyn kanssa uuteen, pimeään maailmaan ja uuteen elämäänsä puolivampyyrina.
Matti Tuovinen (kirjailija)
Matti Veikko Tuovinen (s. 25. helmikuuta 1939 Karttula) on suomalainen nuortenkirjailija ja opettaja.
John Clements Wickham
pienoiskuva|John Clements Wickham. John Clements Wickham (21. joulukuuta 1798 – 6. tammikuuta 1864) oli englantilainen meriupseeri ja tuomari. Hän toimi luutnanttina HMS Beaglellä sen toisella matkalla 1831–1836, johon myös Charles Darwin osallistui. Beaglen kolmannelle matkalle Wickhamistä tehtiin kapteeni ja Beaglen komentaja. Tuolla matkalla laiva teki useita hydrograafisia tutkimuksia Australian rannikolla.
Vuonna 1839, Beaglen kolmannen matkan aikana, luutnantti John Lort Stokes huomasi luonnonpoukaman, jonka Wickham nimesi Charles Darwinin mukaan Port Darwiniksi (nyk. Darwin). Vuonna 1841 Wickham sairastui, ja loppuosa tutkimusmatkasta hoidettiin Stokesin alaisuudessa.
Wickhamistä tuli myös ensimmäinen residentti Brisbanen Moreton Bayn alueella, jonka poliisimaistraattina hän toimi vuosina 1843–1859. Hän toimi vuosina 1853-1859 myös hallituksen edustajana Moreton Bayn koloniassa. Hän muutti 1859 Etelä-Ranskaan, jossa asui kuolemaansa saakka.
Paavo Gustaf Waris
thumb|Paavo G. Warén kadetin juhlapuvussa 1920. Paavo Gustaf Waris, sukunimi vuoteen 1935 Warén (25. huhtikuuta 1897 Saarijärvi – 14. huhtikuuta 1959 ) oli suomalainen everstiluutnantti ja pankinjohtaja. Hän suunnitteli kadetin juhlaunivormun ja kadettikunnan ensimmäisen jäsenmerkin.
Henkilöhistoria
Wariksen vanhemmat olivat piirilääkäri Eliel Jonathan Warén ja Elina Amanda Ignatius. Hän pääsi ylioppilaaksi 1916 ja valmistui kadettikoulusta 1920. Waris teki opintomatkat Ranskaan 1926 ja 1934 sekä Ruotsiin 1932.
Waris oli Ilmailukoulun opetusosaston päällikkönä 1929–1935, ilmavoimien komentajakurssi 2:n johtajana 1934–1935, ilmavoimien esikunnan osasto l:n päällikkönä 1935–1936 ja Lentoasema 2:n komentajana 1937–1938. Waris toimi Sotakorkeakoulun ilmataktiikan opettajana 1934–1937, ilmasotakoulun koulutusesiupseerina 1940 ja päämajan sotilaallisen hallinto-osaston komentajan apulaisena 1941–1942. Hän toimi Suomen ilmapuolustusliiton toimitusjohtajana 1938–1945, Suomen ilmailuliiton toiminnanjohtajana 1945, Oy Volvo-auto Ab:n myyntipäällikkönä 1946–1948, Suomen Kulttuurirahaston kirjallisen toiminnan johtajana 1948–1950 sekä Kansallinen kokoomus ry:n talouspäällikkönä 1950–1952. Waris oli Helsingin Osakepankin Forumin konttorin johtajana vuodesta 1952 alkaen.
Waris oli Sotilasaikakauslehden toimituskunnan jäsenenä 1935–1938, Suomen urheilukalastajien liiton hallituksen liiton jäsenenä vuodesta 1946, Suomen akvaarioliiton puheenjohtajana vuodesta 1947 ja Akvaarion Ystävä -lehden päätoimittajana 1948–1950.
Ekman
Ekman on muun muassa seuraavien henkilöiden sukunimi:
Vetokoe
Vetokoe on materiaalien lujuuden määrittämisessä käytettävä koe. Vetokokeessa määrätyn muotoinen koesauva vedetään poikki. Vedettäessä mitataan koesauvan venymää ja normaalivoimaa. Vetokokeita käytetään materiaalien tutkimuksessa ja laadunvalvonnassa. Vetokokeen mittaustuloksena saadaan jännitys-venymäkuvaaja, jonka avulla voidaan määrittää mm. materiaalin kimmokerroin (Youngin moduuli), myötö- ja murtolujuus sekä murtovenymä.
Skillsters
Skillsters on Riku Pentin ja Okke Komulaisen muodostama big beatia/breakbeatia/instrumentaalia hiphoppia soittava duo. He ovat julkaisseet kaksi EP:tä, ja tehneet lukuisia remixejä mm. Bomfunk MC’sille, Giant Robotille, Palefacelle ja Sere(moniamestari)lle. Sen lisäksi Skillstersistä tuli osa Bomfunk MC'siä, Dj Gismon lähdettyä yhtyeestä vuonna 2003. Skillsters on myös suomalaisen räp-artisti Sere(moniamestari)n pääasiallinen tuottaja.
Rolando McClain
Rolando Marquise McClain (s. 14. heinäkuuta 1989 Athens, Alabama) on yhdysvaltalainen uransa lopettanut amerikkalaisen jalkapallon pelaaja, pelipaikaltaan tukimies. Oakland Raiders varasi hänet vuoden 2010 NFL Draftissa ensimmäisellä kierroksella varausnumerolla 8. McClain pelasi collegessa Alabama Crimson Tidessa.
Myös McClainin serkku Le'Ron McClain pelaa NFL:ssä. Rolando McClain pelasi vain kolme kautta ammattilaisena. Oakland Raides vapautti hänet sopimuksestaan 2012 ja hän teki sopimuksen Baltimore Ravensin kanssa, muttei pelannut koskaan Baltimoressa. Hän ilmoitti ennen seuraavan kauden alkua lopettavansa peliuransa.
John Sloman
John Anthony David Sloman (s. 26. huhtikuuta 1957) on brittiläinen muusikko, joka tunnetaan walesilaisen hard rock -yhtyeen Lone Starin sekä brittiläisen hard rock -yhtyeen Uriah Heepin solistina. Hän toimi Lone Starin solistina vuosina 1977–1978 ja Uriah Heepin solistina vuosina 1979–1981. Sloman on ollut myös soolouralla sekä lyhyen aikaa solistina Gary Mooren yhtyeessä.
Martin koulu (Turku)
right|pienoiskuva|Koulun logo Martin koulu on peruskoulun luokkien 1–6 kouluyksikkö Turun Martin kaupunginosassa Paavo Nurmen stadionin vieressä sen länsipuolella. Koulu aloitti toimintansa vuonna 1927 ja oli pitkään Turun suurin kansakoulu. Vuonna 2012 Martin koulu lakkautettiin ja yhdistettiin Kerttulin ja Luostarivuoren koulujen kanssa Luostarivuoren yhtenäiskouluksi. Martin koulun virallinen nimi on nykyään Luostarivuoren koulun Martin yksikkö.
Martin koulussa opiskelee nykyisin noin 450 oppilasta. Oppilaat tulevat kouluun pääasiassa Martin kaupunginosasta ja Tuomiokirkon ympäristöstä, mutta erikoisluokille, kuvataideluokille ja ruotsin kielikylpyluokille, tullaan koko kaupungin alueelta. Kuvataideluokkatoiminta alkoi Martin koulussa kokeiluna syksyllä 1989 ja kielikylpyluokat siirtyivät Kerttulin koulusta Luostarivuoren koulun Martin yksikköön koulujen yhdistyessä.
Rakennushanke
thumb|Valmistuessaan Martin koulu kohosi yksinäisyydessään lähitienoon matalien rakennusten yläpuolelle alueen maamerkkinä. Vuonna 1905 kansakoulujen vuosiraportissa todettiin, että Turussa oli pulaa sopivista luokkahuoneista Aurajoen itäisellä puolella. Seuraavana vuonna kaupunki jaettiin neljään koulupiiriin ja jakopäätökseen liitettiin suunnitelma uudesta koulurakennuksesta, joka tuli rakentaa kattamaan Martin ja Itärannan kaupunginosien nousevat oppilasmäärät. Rakennustarvetta perusteltiin tuolloin sekä tilantarpeella, että oppilaiden koulumatkojen turvallisuudella. Monet Aurajoen itäpuolella asuneet joutuivat käymään koulua länsipuolella, mikä oli hankalaa ja aiheutti vaaratilanteita erityisesti kelirikon aikana. Suurin osa Martin ja Itärannan lapsista kävi koulua Eerikinkadulla sijainneessa Wiklundin koulussa tai Sirkkalankadun koulussa.
Erimielisyydet kouluhankkeiden kiireellisyydestä ja tärkeysjärjestyksestä sekä myöhemmin puhjennut kansalaissota lykkäsivät rakentamispäätöstä, kunnes vuonna 1926 rakennustyöt alkoivat Turun urheilupuiston laidassa sijaitsevalla tontilla. Koulu nimettiin kaupunginosan ja alueen seurakunnan mukaisesti Martin kouluksi ja se aloitti toimintansa syyslukukauden alussa syksyllä 1927. Virallisesti koulu vihittiin käyttöön 10. joulukuuta 1927.
Koulurakennus
Jatkokoululle oli alun perin varattu Aurajoen puoleinen rakennuksen läntinen siipi, johon sijoitettiin poikajatkokoulun metallityöluokka, paja, varasto, veistoluokka, konehuone ja maalaushuone sekä tyttöjatkokoulun käsityöluokka, kutomoluokka ja piirustusluokka. Lisäksi rakennuksessa oli useita opettajanhuoneita, opetusvälinevarastoja, pannuhuone sekä vahtimestarin ja lämmittäjän asuinhuoneet. Koulussa asui oma vahtimestari vuodesta 1927 vuoteen 1973. Koulussa oli aikaan nähden edistyksellinen varustus, sillä koulussa oli oma vesiklosetein varustettu ulkohuone sekä erillinen kylpyhuone suihkulaitteineen.
Nykyisin koulussa on käytössä 18 luokkahuonetta, neljä pienryhmätilaa, kaksi käsityötilaa, kuvataidetila, koulukeittiö ja ruokala, hallintotila, opettajainhuone sekä yhdistetty juhla- ja liikuntasali. Koulua on kunnostettu vuodesta 2000 vastaamaan paremmin nykyajan vaatimuksia.
Oppilaat
thumb|250px|Mauno Koivisto on opiskellut Martin koulussa jatkokoulun puolella. Ensimmäisen lukukauden alussa vuonna 1927 Martin koulussa opiskelija 777 oppilasta. Heistä 286 oli alakansakoululaisia, 292 yläkansakoululaisia ja loput jatkokoululaisia. Martin koulu oli tällöin oppilasmäärältään Turun suurin koulu ja sen oppilasmäärä muodosti viidenneksen kaikista Turun kansakoululaisista. Oppilasmäärät pysyivät suunnilleen samana toiseen maailmansotaan asti, laskivat sotavuosien ajaksi ja lähtivät sodan jälkeen nopeaan nousuun suurten ikäluokkien myötä.
Oppilasmäärän huippu saavutettiin lukuvuonna 1957-1958, jolloin koulussa opiskeli 1 214 oppilasta. Näin suuri oppilasmäärä ei voinut opiskella koulussa samanaikaisesti tilojen ahtauden vuoksi, minkä vuoksi koulussa opiskeltiin vuodesta 1947 lähtien kahdessa vuorossa. Alakoulussa aamuvuoro opiskelija kello kahdeksasta kahteentoista ja iltapäivävuoro kello kahdestatoista neljään. Yläkoululaiset opiskelivat tuolloin tuntia myöhemmin yhdeksästä yhteen ja yhdestä viiteen. Jatkokoulun puolella opiskeltiin toisen maailmansodan jälkeen myös vuorolukuina vuodesta 1952 lähtien vuoteen 1958 asti. Tämän jälkeen jatkokoulu muuttui kansalaiskouluksi ja se muutti kokonaan pois Martin koulun tiloista.
1960-luvulta lähtien oppilasmäärät laskivat hiljalleen, kunnes 1970-luvun alussa oppilaita oli 668 ja opetusryhmiä 21. Oppilasmäärien lasku kiihtyi ja lukuvuonna 1980-1981 oppilasmäärä oli enää 330 ja opetusryhmiä oli 13. 80-luvun loppuun mennessä oppilasmäärä laski 242:een ja lopulta 1990-luvulla noin 200 oppilaaseen ja noin kymmeneen opetusryhmään.
Tunnettuja Martin koululaisia
Kuriositeettina voitaneen mainita, että kirjailija Jarkko Laine kirjassaan Soutajat Aurajoella sivulla 85 kertoo lyhyesti muistonsa Martin koulusta ja mieleen jäävimmistä opettajista.
Koulun johtajat ja rehtorit
Vuodesta 1927 vuoteen 1943 Martin koulussa toimi alakansakoulu, poikayläkansakoulu, tyttöyläkansakoulu, poikajatkokoulu ja tyttöjatkokoulu ja jokaisella koulun osastolla oli oma johtajansa. Vuonna 1943 koulut yhtenäistettiin yhdeksi kansakouluksi, jota johti yksi koulunjohtaja. Peruskoulun tulon myötä suuren koulun koulunjohtaja-nimike muuttui rehtoriksi.
Vuoteen 1991 mennessä Martin koulun oppilasmäärä oli laskenut niin, että siitä tuli taas johtajakoulu. Vuonna 2012 Martin koulu itsenäisenä kouluna lakkautettiin ja silloin Luostarivuoren koulun Martin yksikön toiminnasta alkoi vastata Luostarivuoren koulun apulaisrehtori.
Oli koulun johtajan nimike sitten koulunjohtaja, rehtori tai apulaisrehtori, vastuualue ja työtehtävät pysyivät samoina.
Alla on luettelo Martin koulun johtajista ja rehtoreista virkanimikkeittäin kronologisessa järjestyksessä:
Stanley Kwan
thumb|right|Stanley Kwan Stanley Kwan (s. 9. lokakuuta 1957 Brittiläinen Hongkong) on hongkongilainen elokuvaohjaaja ja -tuottaja. Hänen tuotantoonsa kuuluvat muiden muassa elokuvat Rouge (1987), Yuen ling-yuk (1992) ja Lan yu (2001).
Kwan on ollut neljästi ehdolla Kultaisen karhun saajaksi Berliinin elokuvajuhlilla, ja hänelle myönnettiin Hongkongin elokuvapalkinto 1989.
Raudanpuuteanemia
pienoiskuva|upright|Dr. WIlliams' "Pink Pills" -valmisteella hoidettiin raudanpuutosanemiaa 1800-1900 -lukujen vaiheessa. pienoiskuva|Retafer Fe++ 100 mg -on suomalaisen lääkeyhtiö [[Orion (yritys)|Orionin valmistama rautalisävalmiste.]] Raudanpuuteanemia on eräs anemian tyyppi, joka johtuu riittämättömästä raudan saannista tai imeytymisestä suhteessa sen poistumiseen. Elimistön raudanpuute johtaa siihen, ettei punasoluissa olevaa hemoglobiinia pystytä valmistamaan riittävästi. Raudanpuuteanemia on tyypiltään mikrosyyttinen anemia, mikä tarkoittaa, että punasolujen koko on poikkeavan pieni. Ne ovat myös normaalia kalpeampia johtuen niiden sisältämästä vähäisestä hemoglobiinimäärästä. Laboratoriokokeissa nämä näkyvät pieninä MCV (mean cell volume)- ja MCHC (mean cell hemoglobin concentration)-arvoina.
Raudanpuuteanemian yleisin aiheuttaja on raudan menetys verenvuodon vuoksi. Naisilla tämä johtuu useimmiten kuukautisvuodosta. Muita mahdollisia syitä ovat verenvuodot mahalaukusta, suolistosta tai peräpukamista. Runsaasti liikkuvat ovat myös alttiita raudanpuutteelle lisääntyvän raudantarpeen vuoksi. Raudanpuuteanemian oireita ovat muun muassa väsymys, kalpeus, hengästyminen, suun alueen kivut, korvien soiminen ja harvinaisempana pica-oire. Raudanpuuteanemian ensisijainen hoito on raudansaannin lisääminen esimerkiksi rautavalmisteita syömällä. Ravinnon paras raudan lähde on liha. C-vitamiini edistää raudan imeytymistä ravinnosta.
Ferrosulfaatti on tehokkain ja halvin suun kautta annettavista rautalääkkeistä. Useita muitakin rautayhdisteitä käytetään raudanpuuteanemian hoidossa, kuten esimerkiksi rauta(II)glukonaattia Fe(C6H11O7)2·2H2O (ferroglukonaatti) ja rauta(III)pyrofosfaattia Fe4(P2O7)3·xH2O (ferripyrofosfaatti).
Raudanpuute ilman anemiaa
Raudanpuute ilman anemiaa johtuu riittämättömästä raudan saannista tai imeytymisestä suhteessa sen poistumiseen. Raudanpuute voi aiheuttaa jopa työkyvyttömyyttä, lapsettomuutta tai pyörtyilyä, ja osaa potilaista on hoidettava säännöllisillä rautainfuusioilla.
Vuoden 2010 talviparalympialaisten mitalitaulukko
'''Vuoden 2010 talviparalympialaisten mitalitaulukko'''. Maiden järjestys on ensin kultamitalien määrän mukaan, sitten hopea- ja lopuksi pronssimitalien määrän mukaan. Jos tuon jälkeen maiden mitalimäärä on sama, maat ovat jaetulla sijalla aakkosjärjestyksessä. Tätä järjestämistapaa käyttävät Kansainvälinen olympiakomitea ja IAAF.
Suolintu
Suolintu on taiteilija Jaakko Sieväsen maalaus vuodelta 1961-1962. Tämä informalistinen öljy- ja temperamaalaus kankaalle, 154 × 115 cm, ostettiin Ateneumin taidemuseoon vuonna 1962.
Suomalaisille informalismi tuli tunnetuksi Venetsian biennaalissa vuonna 1960 sekä Suomen Ars 1961 -näyttelyssä. Informalismi koettiin läheiseksi, koska sen saattoi nähdä luontotunteen ilmauksena. Jaakko Sievänen kuului suomalaisten taiteilijoiden Maaliskuun ryhmään, joka koostui ulkomailla työskennelleistä ja vaikutteita hakeneista taiteilijoista.
Aluksi Sievänen käytti maalauksissaan kerroksittaista kuultavaa väriä, mutta siirtyi sitten käyttämään paksumpaa jälkeä. Suolintu on tältä kaudelta. Myöhemmin Sievänen lisäsi maalauksiinsa figuratiivisia elementtejä.
Jurgen von Konow
pienoiskuva|Jurgen von Konow Carl Jurgen von Konow (1915 Östersund – 1959 Växjö) oli ruotsalainen taidemaalari, kuvataiteilija ja graafikko. Von Konow opiskeli Tukholman taideteollisessa korkeakoulussa vuosina 1930–1934. Pariisissa hän opiskeli vuosina 1938–1939 Maison Watteaun skandinaavisessa akatemiassa. Grafiikkaa von Konow opiskeli Tukholman taidekorkeakoulussa vuonna 1946. Myöhemmin hän toimi taidekorkeakoulun grafiikan opettajana. Von Konow oli naimisissa Anna-Lisa Enbarkin kanssa. Von Konow kuoli auto-onnettomuudessa 44-vuotiaana.
Taide ja kirjallisuus
Von Konowin taulujen aiheita olivat usein maisemat ja katunäkymät sekä talvinen Tukholma. Von Konowin taidetta on julkisesti nähtävillä Tukholman kaupunginmuseossa, Ruotsin kansallismuseossa ja modernin taiteen museossa sekä Göteborgin, Oslon ja Helsingin taidemuseoissa. Von Konow kuului taiteilijaryhmään 'De unga'.
Vuonna 1958 von Konow julkaisi kirjan 'Om grafik: Historia och Teknik'.
Emmy Abrahamson
thumb|250px|Emmy Abrahamson [[Göteborgin kirjamessut|Göteborgin kirjamessuilla vuonna 2011.]]
Emmy Abrahamson (s. 1976) on ruotsalainen nuortenkirjailija. Hänen kirjansa Only väg is upp oli ehdolla August-palkinnon saajaksi vuonna 2012.
Richard Arkwright
Richard Arkwright (23. joulukuuta 1732 – 3. elokuuta 1792) oli brittiläinen keksijä ja yrittäjä, josta tuli yksi teollisen vallankumouksen keskeisistä hahmoista. Hän kehitti kehruukoneen, joka tuotti vahvempaa lankaa kuin Hargreavesin Kehruu-Jenny. Koneita sijoitettiin vesivoimalla toimiviin puuvillakehräämöihin, joita Arkwright rakennutti Derwentin varrelle. Derwentin laakson tehtaat ovat nyt Unescon maailmanperintökohde.
Nuoruus ja perhe
Arkswright syntyi Prestonissa Lancashiressä vähävaraisen perheen kolmanneksitoista lapseksi. Hänen isänsä Thomas oli pienviljelijä, joka toimi toisinaan myös räätälinä. Richard ei saanut juurikaan koulutusta. Luultavasti hänen setänsä opetti häntä lukemaan ja kirjoittamaan, mutta vielä yli 50-vuotiaana Arkwright haki lisäopetusta äidinkielessä ja oikeinkirjoituksessa.
Richard Arkwright aloitti työuransa kotikylässään parturin ja peruukintekijän apupoikana. Hän muutti Boltoniin ja toimi parturiyrittäjänä ensin liikekumppaninsa, myöhemmin tämän lesken kanssa ja naimisiin mentyään perusti oman liikkeensä appensa tuella. Parturinliikkeen palveluihin kuului myös hampaiden vetäminen ja kuppaus. Arkwrightin vaimo synnytti pojan mutta kuoli pian tämän jälkeen, ja Arkwrightin välit appiukkoon huononivat.
Keksijä ja tekstiilitehtailija
pienoiskuva|vasen|Jäljennös Arkwrightin vesivoimalla toimivasta kehruukoneesta. 1700-luvulla englantilainen puuvilla oli "puolipellavaista"; koska puuvillasta ei kyetty tuottamaan riittävän vahvaa lankaa loimeksi, kankaissa oli pellavaiset loimet ja puuvillaiset kuteet. Tekstiileitä tuotettiin perheyrityksissä: äidit ja tyttäret karstasivat ja kehräsivät, isät kutoivat kangasta. Vuonna 1733 patentoitiin ”lentävä sukkula”, joka nopeutti kankaan kutomisprosessia ja mahdollisti entistä leveämpien kankaiden kutomisen. Arkwright kiinnostui puuvillan karstaukseen ja kehräämiseen tarkoitetuista koneista. Vuonna 1767 James Hargreaves kehitti Kehruu-Jennyn, joka tuotti yhtaikaa lankaa jopa 80 värttinälle. Sitäkin käytettiin kuitenkin käsin, ja sen tuottama lanka kelpasi lähinnä kuteiksi. Arkwright kehitti yhdessä Joseph Kaysin (John Kay) kanssa koneen, joka kehräsi puuvillasta pitkiä, kierteisiä lankoja, joita voitiin käyttää loimena. Niitä käyttäen voitiin tuottaa kutomakoneissa kalikoa. Tämä teki mahdolliseksi kohtuuhintaisen puuvillakankaan laajamittaisen tuotannon. Arkwright haki koneelle patentin 1768.
Arkwrightin ensimmäisessä kehräämössä koneet pyörivät hevosten avulla. Arkwright tunti kuitenkin John Lomben rakennuttaman vesivoimalla toimivan Derbyn silkkikehräämön toimintaperiaatteet, ja perusti toisen kehräämönsä samaan Derwent-joen laaksoon kuin Lombekin. Cromfordin kehräämö valmistui 1771. Vesivoimalla toimivaa kehruukonetta alettiin kutsua nimellä "vesirukki".
Vuonna 1775 Arkwright haki toisen patentin, joka koski puuvillan karstausta ja muuta esikäsittelyä. Hän rakennutti lisää tehtaita ja myi lisenssejä patentteihinsa muille tehtailijoille. Vuoteen 1788 mennessä Britanniaan oli perustettu 143 tehdasta jotka käyttivät Arkwrightin tekniikkaa. Hänellä oli osakkeita 110 yrityksessä, joita toimi Pohjois-Englannissa, Walesissa ja Skotlannissa. 1790-luvulla hän alkoi käyttää uusimmissa kehräämöissään vesivoiman sijasta höyrykoneita voimanlähteinä. Arkwright mainitaan ensimmäisenä, joka käytti James Wattin kehittämää höyrykonetta tekstiiliteollisuudessa. Tosin ensimmäisessä versiossa höyrykone vain pumppasi vettä rattaalle, joka pyöritti koneita kuten ennenkin.
Maine ja vaikutus
Arkwrightia pidettiin hyvänä työnantajana. Hän rakennutti Cromfordin kylään asuintaloja, joiden kolmannessa kerroksessa oli valoisat työtilat kotonaan työskenteleville sukankutojille. Hän osti lehmiä henkilökuntansa käyttöön ja tuki taloudellisesti sairastupaa ja muita hyvinvointipalveluita. Hän maksoi 8–14-vuotiaille lapsille 1–5 šillinkiä, kun aikuiset naiset saivat 3–5 šillinkiä viikossa.
Samuel Crompton keksi vuonna 1779 paremman kehruukoneen kuin Arkwrightin "vesirukki". 1800-luvun alkupuolella Cromptonin kone, joka toimi tehokkaammin ja tuotti hienompaa lankaa, syrjäytti vesirukit vähitellen.
Arkwrght lyötiin ritariksi vuonna 1786. Arkwright, Jedediah Strutt ja Joseph Wright olivat Derbyn seudun merkkihenkilöitä. Wright maalasi kahdesta muusta muotokuvat, jotka ovat esillä Derbyn kaupunginmuseossa. Niistä näkee, että Wright piti Struttista, mutta esitti Arkwrightin omahyväisenä pömppävatsaisena miehenä.
Sam Farha
Ihsan "Sam" Farha (s. 1959 Beirut, Libanon) on libanonilaissyntyinen yhdysvaltalainen pokeriammattilainen. Farha on kolminkertainen WSOP-voittaja ja tullut tunnetuksi esiintymisistään High Stakes Poker ja Poker After Dark -pokeriohjelmissa. Farhaa pidetään erityisesti suurten panosten omaha-käteispelien taitajana.
Farha muutti Yhdysvaltoihin 1970-luvulla sisällissodan puhjettua Libanonissa. Asetuttuaan Kansasin Wichitaan vuonna 1977 hän aloitti opiskelut Kansasin yliopistossa. Valmistuttuaan liiketalouden opinnoistaan hän muutti Houstoniin, Teksasiin työskennelläkseen yhdessä veljensä kanssa. Farha pelasi ensimmäisen kerran pokeria vuosi Houstoniin muuttamisensa jälkeen. Hän aloitti pokeriammattilaisuutensa vuonna 1990.
Kesäkuussa 2011 Farhan pokeriuran turnausansiot ylittivät 2,8 miljoonaa dollaria.
Farha on julkaissut vuonna 2007 pokerikirjan Farha on Omaha: Expert Strategy for Beating Cash Games and Tournaments (toimittanut Storms Reback, ISBN 978-1600780202).
World Series of Poker
Farhan rahallisesti merkittävin turnaussaavutus on kakkostila Chris Moneymakerin voittamassa vuoden 2003 World Series of Pokerin pääturnauksessa. Farha voitti 1,3 miljoonaa dollaria. Farhan kaikki WSOP-rannekkeet ovat tulleet omahasta:
Moniin muihin tunnettuihin pokeriammattilaisiin verrattuna käteispelejä suosivalla Farhalla on vähän rahasijoja WSOP-turnauksista - vain yhdeksän - mutta näistä viisi kertaa hän on sijoittunut kolmen parhaan joukkoon ja voittanut kolme kertaa. thumb|Sam Farha WSOP-turnauksessa kesällä 2006.
SA-1
SA-1 on:
Timo Tuppurainen
Timo Tuppurainen (s. 1973) on suomalainen muusikko. Tuppuraisen instrumentit ovat sähkö- ja kontrabasso. Hän on soittanut muun muassa Lenni-Kalle Taipale Triossa vuosina 1995–1999, U-Street All Stars -yhtyeessä vuosina 2000–2004, Erja Lyytisen yhtyeessä vuosina 2003-2004 sekä Pipoka-yhtyeessä vuodesta 2000 lähtien. Nykyisiä orkestereita Tuppuraisella ovat muun muassa yhtyeet Hemma Beast, Kokko Quartet, Fusiotherapy, Arricone Big Band, Sin City, Antti Utriainen Expansion sekä The Blush. Tuppurainen on toiminut teatterimuusikkona Kuopion Kaupunginteatterissa vuosina 1994–1995 sekä Suomen kansallisteatterissa vuosina 2003–2005 Reko Lundanin näytelmässä Ihmisiä hyvinvointivaltiossa. Hän on myös säveltänyt teatterimusiikkia muun muassa Vantaan näyttämön ja Vihdin teatterin näytelmiin.
Opinnot
Timo Tuppurainen on valmistunut Sibelius-akatemian jazzmusiikin koulutusohjelmasta musiikin maisteriksi vuonna 2004. Sitä ennen hän on opiskellut Oulunkylän pop/jazz-konservatoriossa vuosina 1992-1995.
Carlo Levi
thumb|upright|Carlo Levi vuonna 1947. Carlo Levi (29. marraskuuta 1902 Torino, Italia – 4. tammikuuta 1975 Rooma, Italia) oli italianjuutalainen kirjailija ja kuvataiteilija, aktivisti, antifasisti, koulutukseltaan lääkäri. Hän oli 1900-luvun Italian huomattavimpia kertojia.
Elämänvaiheet
Levi syntyi Piemonten maakunnassa Torinossa keskiluokkaiseen juutalaistaustaiseen Ercole Levin ja hänen vaimonsa Annetta Trevesin perheeseen. Annetta Treves oli italialaisen journalistin ja merkittävän poliitikon Claudio Trevesin sisar. Levi pääsi ylioppilaaksi vuonna 1917 Torinon Liceo Alfierista. Hän opiskeli lääketiedettä Torinon yliopistossa ja valmistui sieltä erinomaisin arvosanoin vuonna 1924.
Opiskeluaikanaan Levi tutustui ja ystäväystyi Piero Geobettin kanssa. Tämä johdatti Levin kiinnostuksen poliittiseen aktivismiin, joka jatkui läpi hänen elämänsä. Hän perusti 1930 vastarintaliikkeen Giustizia e Libertà ja joutui maansisäiseen pakolaisuuteen Lucaniaan 1935–1936 ja asui vapauduttuaan Ranskassa 1939–1941.
Melko pian yliopistosta valmistuttuaan Levi esitteli muutamia taideteoksiin Venetsian VIX Biennaalessa.
Levi ei kuitenkaan hylännyt täysin lääketiedettä taiteellisen työnsä tähden. Vuosina 1924–1938 hän työskenteli Torinon yliopistossa professori Michelin assistenttina. Samaan aikaan hän suoritti jatko-opintoja Pariisissa, mutta vuoden 1927 aikana Levi kuitenkin teki päätöksen omistautua kokonaan taiteelliselle työskentelylle. Pariisissa oleskellessaan Levi solmi niin lääketieteilijänä kuin taiteilijanakin useita tärkeitä ystävyyssuhteita 1900-luvun keskeisiin vaikuttajiin, joita olivat muun muassa Sergei Prokofjev, Igor Stravinsky, Alberto Moravia ja Giorgio de Chirivo. Levi asui Pariisissa 1932–1934, joskin hän käväisi vuonna 1933 Italiassa enonsa Claudio Trevesin hautajaisissa.
Jumalan selän takana
Levin tunnetuin teos on neorealistinen Cristo si è fermato a Eboli (1945, suomenn. Jumalan selän takana, 1956). Siinä kirjoittaja kertoo omasta sisäisestä maanpaosta Lucanian kaupunkiin Alianoon Italiassa, kun hänet oli pidätetty yhteyksistään poliittisiin aktivisteihin. Francesco Rosi ohjasi 1979 kirjaan perustuvan elokuvan Kristus pysähtyi Eboliin. Kirjan Lucania, nykyisin Basilicata, oli historiallisesti katsottuna koko Etelä-Italian köyhintä ja jälkeenjääneintä seutua. Tämä Levin sympaattinen ja vailla poliittista agendaa oleva teos herätti sodanjälkeisen italialaiset päättäjät toiminaan ”etelän ongelman” ratkaisemiseksi.
Suomen Nuorisoseurat
Suomen Nuorisoseurat ry (vuosina 1919–1994 Suomen Nuorison Liitto ry ja vuosina 1994–2012 Suomen Nuorisoseurojen Liitto ry) on lasten ja nuorten kulttuurista harrastustoimintaa tuottava järjestö. Järjestön tarkoituksena on kulttuurisen kasvatus- ja harrastustoiminnan avulla edistää lasten, nuorten ja aikuisten kokonaisvaltaista kasvua sekä aktiivista ja vastuullista kansalaisuutta. Ajatuksena on, että eri-ikäisten yhdessä toimiminen vahvistaa yhteisöllisyyttä ja yhdenvertaisuutta sekä lisää hyvinvointia.
Suomen Nuorisoseurat ry on eri puolilla Suomea toimivien paikallisten nuorisoseurojen vuonna 1897 perustettu keskusjärjestö, jolla on 54 000 eri-ikäistä henkilöjäsentä. Seurat pitävät yllä talkoovoimin 700 nuorisoseurantaloa, jotka ovat monipuolisia toiminnan keskuksia alueillaan.
Organisaatio
Suomen Nuorisoseuroilla on aluetoimistoja.
Visio 2020
Vuonna 2020 nuorisoseurat on Suomen merkittävin kulttuurisen lapsi- ja nuorisotyön toimija.
Arvot
Jokainen lapsi, nuori ja aikuinen voi osallistua nuorisoseuratoimintaan. Järjestön keskeisiä arvoja ovat osallisuus, yhteisöllisyys ja yhdenvertaisuus.
Toimintaa lapsille ja nuorille
Keskeisimmät harrastusalat ovat tanssi, teatteri, musiikki ja liikunta sekä oman asuinalueen kehittäminen ja kansainvälinen toiminta. Suomen Nuorisoseurojen harrastusryhmiä on satoja eri puolilla Suomea. Seurantaloilla ja muissa seurojen ylläpitämissä toimitiloissa järjestetään harrastustoiminnan lisäksi myös erilaisia kulttuuritapahtumia ja leirejä. Tunnetuimpia valtakunnallisia tapahtumia ovat Pispalan Sottiisi, Folklandia, Tanssimania, Kalenat, Ramppikuume ja Teatterilaiva.
Tunnettuja maakunnallisia tapahtumia ovat mm. Ylä-Savon piiri järjestämät Talvipäivät Iisalmessa, Hämeen, Varsinais-Suomen ja Satakunnan piirien järjestämä Kalkkareitten kulttuurikeikka sekä Lapin piirin järjestämä Jutajaiset.
Nuori taide – Young art -teatteritoiminta
Nuori taide – Young art on tavoitteellisesti etenevää teatterialan peruskoulutusta. Valtakunnallista taiteen perusopetuksen opetussuunnitelman pohjalta rakennettua Young Art -tuoteryhmälle suunniteltua teatteritaiteen perusopetussuunnitelmaa noudatetaan valtakunnallisesti kaikissa Young Art -teatterikouluissa. Young art –teatterikoulutoiminta on pilotoitu ja sitä on aktiivisesti kehitetty Rovaniemellä ja Lahdessa.
Lapset Äänessä
Suomen Nuorisoseurat koordinoi lasten osallisuutta edistävää Lapset Äänessä -hanketta.
Tempoa Tenaviin
Tempoa Tenaviin musiikkiliikuntatoiminta on Kalevan Nuorten Liiton rekisteröimä toimintamuoto pienille lapsille ja heidän vanhemmilleen. Kalevan Nuorten Liiton purkautuessa vuonna 2012 toiminnot siirrettiin osaksi Suomen Nuorisoseurat ry:tä.
Tempoa Tenaviin -musiikkiliikuntaryhmät ovat lasten ja aikuisten yhteisiä kohtaamispaikkoja, jossa liikutaan, leikitään, lauletaan ja temppuillaan. Toiminnan tavoitteena on lapsen ja aikuisen välisen vuorovaikutuksen lisääminen ja lapsen kokonaisvaltaisen kehityksen tukeminen musiikin ja liikunnan keinoin. Tärkeitä tekijöitä ovat liikunnan ilon, vauhdin hurman sekä lämmön ja läheisyyden tuottaminen ja kokeminen. Toiminnan käynnistäminen ja ohjaajana toimiminen edellyttävät Tempoa Tenaviin ohjaajakoulutuksen suorittamista sekä tuotemerkkisopimuksen tekemistä Suomen Nuorisoseurat ry:n kanssa.
Harrastusryhmiä on ympäri Suomea. Tempoa Tenaviin -koulutusta järjestetään ympäri Suomen.
Koulutusta ohjaajille
Harrastusryhmiä ohjaavat lasten toiminnasta kiinnostuneet ja harrastusalaan perehtyneet vapaaehtoiset aikuiset ja nuoret. Liitto järjestää ohjaajakoulutusta ja tuottaa aineistoja kerhotoiminnan tukemiseksi.
KNoppi-koulutus
KNoppi on ohjaajakoulutus, joka antaa valmiudet lasten ja varhaisnuorten kerhojen ja ryhmien ohjaamiseen nuorisoseuroissa.
Teatterikasvatuksen ohjaajakoulutus
Teatterikasvatuksen ohjaajakoulutus tarjoaa työkaluja sekä teatteriryhmän ohjaamiseen että muuhun kerho- ja ryhmätoimintaan. Teatterikasvatuksen ohjaajakoulutuksen toteuttavat Sivistysliitto ja Opintokeskus Kansalaisfoorumi, Suomen Nuorisoseurat sekä Suomen Harrastajateatteriliitto.
Sirkuskerho-ohjaajan koulutus
Tavoitteena on antaa valmiuksia sirkuksesta kiinnostuneille ohjaajille erilaisten sirkuslajien (jongleeraus, tasapainoiluakrobatia ja ilma-akrobatia) ohjaamisessa harrastuksen alkuvaiheessa.
Tempoa Tenaviin -ohjaajakoulutus
Tempoa Tenaviin on Kalevan Nuorten Liiton rekisteröimä musiikkiliikunnan toimintamuoto pienille lapsille ja heidän vanhemmilleen. Musiikkiliikuntaryhmät ovat lasten ja aikuisten yhteisiä kohtaamispaikkoja, jossa liikutaan, leikitään, lauletaan ja temppuillaan. Tavoitteena on lisätä lapsen ja aikuisen vuorovaikutusta ja tukea lapsen kokonaisvaltaista kehitystä musiikin ja liikunnan keinoin. Kalevan Nuorten Liiton yhdistyessä Suomen Nuorisoseurat ry:hyn Tempoa Tenaviin -toiminta siirtyi osaksi Suomen Nuorisoseurojen toimintaa.
Kansantanssin ohjaajakoulutus
Kansantanssin ohjaajakoulutuksen tavoitteena on antaa kansantanssin harrastajalle valmiudet toimia kansantanssiryhmän ohjaajana. Koulutus perehdyttää suomalaisen kansantanssin tekniikkaan ja sen opettamiseen, ryhmän toimintaan ja sen ohjaamiseen sekä harrastustoiminnassa kasvattajana toimimiseen.
Ohjaajien olohuone
Ohjaajien olohuone on ohjaajien kohtaamispaikka, jossa ohjaajat jakavat kokemuksia ohjaajuudesta ja saavat uusia virikkeitä ohjaajana toimimiseen.
Consilium
Consilium tai consilium principis oli Rooman valtakunnassa keisarien neuvonantajista koostuva neuvosto. Neuvosto perustui tasavallan aikaisten virkamiesten neuvostoihin (consilium magistratuum). Augustus ja hänen seuraajansa kutsuivat koolle neuvoston kun hän katsoi sen aiheelliseksi. Aluksi neuvosto koostui keisarin läheisistä ystävistä. Consiliumin tehtäviin kuului auttaa keisaria lakiehdotusten ja hallinnollisten käskyjen valmistelussa. Consilium toimi kuitenkin vain neuvoa-antavana elimenä ja keisarin ei ollut pakko noudattaa sen ehdotuksia. Ajan myötä consiliumin luonne muuttui. Hadrianus teki neuvostosta vakituisen ja sen jäsenyys oli elinikäinen. Hadrianuksen neuvostoon kuului juristeja, tärkeitä virkamiehiä ja senaattoreja. 200-luvulla consilium oli omaksunut ne tehtävät jotka aikaisemmin olivat kuuluneet senaatille.
Einstein@home
Einstein@home on Milwaukeen yliopistolla aloitettu projekti, joka käyttää BOINC-ohjelmistoalustaa. Se etsii jatkuvien gravitaatioaaltojen lähteitä, joihin voi sisältyä pulsareita.
Einstein@home-projekti käynnistettiin virallisesti 19. helmikuuta 2005 osana kansainvälistä fysiikan juhlavuotta. Projekti käyttää hyväkseen samankaltaista hajautettua laskentaa kuin SETI@home. Molemmat toimivat BOINC-alustalla.
Toukokuussa 2008 projekti oli saanut 148 teraflopsin edestä laskentatehoa.
Einstein@home löysi elokuussa 2010 pulsarin, joka nimettiin J2007+2722:ksi. Toinen einstein@homen avulla löydetty pulsari löydettiin maaliskuussa 2011. Se sai nimen PSR J1952+2630.
Paul Walker
Ura
Jo varhaisessa lapsuudessaan Pampers-yhtiön mainoksissa esiintynyt Walker aloitti uransa sivuosilla erinäisissä televisio-ohjelmissa kuten Tunteita ja tuoksuja ja Enkelin kosketus. Sittemmin hän niitti mainetta roolitehtävillään nuorisolle suunnatuissa elokuvissa Sinussa on se jokin (1999) ja Varsity Blues – pelin säännöt (1999). Vuonna 2001 Walker sai kansainvälistä huomiota protagonistina toimintaelokuvassa Hurjapäät, josta hän teki saman roolin viidessä elokuvasarjan kuudesta jatko-osasta. Walker näytteli pääosassa elokuvissa Seikkailu Etelänavalla (2006), Aikamatka (2003), Joy Ride (2001) ja Running Scared (2006).
Yksityiselämä
Walkerilla on yksi tytär, vuonna 1998 syntynyt Meadow Walker.
Kuolema
Walker kuoli auto-onnettomuudessa Santa Claritassa, Kaliforniassa lauantaina 30. marraskuuta 2013. Tapahtumat alkoivat, kun Walkerin ystävän, entisen kilpa-ajaja Roger Rodasin omistaman luksusautoliikkeen Always Evolvingin työntekijä ei saanut ajettua autoa sisään kauppaan ja Rodas päätti ajaa sen sinne itse. Tuolloin Walker tuli Rodasin luokse ja ilmoitti, ettei hän ole vielä ajanut kyseistä Porschea. Walkerin ystävä Jim Torp kuuli Walkerin sanovan Rodasille: "Hei, eiköhän lähdetä ajelulle." Kyseessä olivat viimeiset sivullisten kuulemat Walkerin sanat.
Onnettomuus tapahtui Rodasin menetettyä auton hallinnan, minkä seurauksena auto törmäsi katua reunustaneeseen esteeseen, lyhtypylvääseen ja puuhun, syttyi palamaan ja räjähti. Molemmat autossa olleet kuolivat. Onnettomuuteen johti liian kova vauhti: auton nopeus oli 150 kilometriä tunnissa 70 kilometrin rajoitusalueella. Lisäksi autossa oli vanhat renkaat.
Charlie Bell
Charles Hamilton ”Charlie” Bell AO (7. marraskuuta 1960 – 17. tammikuuta 2005) oli australialainen liikemies. Hän toimi 2000-luvun alussa McDonald'sin puheen- ja toimitusjohtajana. Hän oli ensimmäinen ei-amerikkalainen McDonald'sin johdossa.
Bell syntyi Sydneyssä ja aloitti McDonald'sissa työskentelyn 15-vuotiaana. Hän eteni urallaan Australiassa, sitten Euroopassa ja lopulta Yhdysvalloissa. Huhtikuussa 2004 hän seurasi Jim Cantalupoa McDonald'sin toimitusjohtajana tämän kuoltua sydänkohtaukseen. Jo toukokuussa Bell kuitenkin sairastui suolistosyöpään, minkä takia hänet korvasi marraskuussa 2004 Jim Skinner. Bell palasi Australiaan, jossa kuoli vain 44-vuotiaana.
Bellistä tehtiin postuumisti Australian ritarikunnan upseeri.
Loiskimalaiset
Loiskimalaiset (Bombus (Psithyrus)) on kimalaisten alasuku. Nimensä mukaisesti loiskimalaiset ovat yhdyskuntina elävien kimalaislajien kleptoparasiittisia pesäloisia.
Loiskimalaislajit ovat läheisempää sukua toisilleen kuin muille kimalaisille, mutta väritys muistuttaa erehdyttävästi isäntälajia. Lajit ovat hieman vähemmän karvaisia kuin kimalaiset yleensä ja takaruumiin kärki on yleensä näkyvissä. Siivet ovat yleensä hieman tummat.
Loiskimalaiset loisivat käen lailla kimalaisten yhdyskunnissa. Erikoistuessaan loiselämään, lajit ovat menettäneet sosiaalisen käyttäytymisen sekä kyvyn kerätä siitepölyä. Nuoret loiskimalaiset elävät erakkoina ja ruokailevat kukkien medellä. Kun naaraskimalainen on pariutunut, se etsii sopivan kimalaispesän, tunkeutuu pesään ja joko välittömästi surmaa alkuperäisen kuningattaren tai piileksii pesässä muutamia päiviä ja munii omat munansa kimalaismunien joukkoon. Surmattuaan kuningattaren loiskimalainen ottaa kuningattaren paikan pesässä ja erittämiensä feromonien avulla orjuuttaa pesän työläiset ruokkimaan itseään ja huolehtimaan omista jälkeläisistään.
Suomalaisia lajeja
Loiskimalaisia on Suomessa noin 10 eri lajia.
SA-1 (Apollo)
thumb|SA-1:n laukaisu SA-1 oli Apollo-avaruusohjelman ensimmäinen Saturn I -kantoraketin lento.
Mohamad Siraj Tamim
Tamim osallistui sisäratojen MM-kisoissa 60 metrin matkalle vuosina 2004 ja 2006, mutta putosi molemmilla kerroilla alkuerissä. Hän juoksi Pekingin olympialaisissa 2008 200 metrillä, mutta jäi eränsä seitsemänneksi eikä päässyt toiselle kierrokselle.
Tamim pitää hallussaan maansa ennätystä ulkoradoilla 100 metrillä ja sisäradoilla 60 metrin matkalla, jonka lisäksi hän oli ankkurina Libanonin ennätyksen tehneessä 4 × 100 metrin joukkueessa.
Karjala-turnaus
Karjala-turnaus on Suomessa vuosittain syksyllä järjestettävä jääkiekkoturnaus, joka kuuluu jääkiekon Euro Hockey Tour -turnaussarjaan. Turnauksen pääsponsori on Hartwallin Karjala-olut.
Turnaus järjestettiin ensimmäisen kerran joulukuussa vuonna 1995 (niin kutsuttu ”Jouluturnaus”), jolloin mukana olivat Suomen, Ruotsin, Tšekin ja Ranskan maajoukkueet. Turnaus järjestettiin samaan aikaan Izvestija-turnauksen kanssa. Se on kantanut nykyistä nimeään vuodesta 1996, jolloin turnaus siirtyi marraskuun alkuun.
Turnausta on televisioinut ja lähettänyt Yleisradio. Vuoden 2021 Karjala-turnauksen televisiointioikeudet ovat Discovery Networks Finlandilla ja turnausta voi katsoa TV5:ltä ja Discovery+ -palvelusta.
Chris James
Christopher "Chris" James (s. 4. heinäkuuta 1987) on uusiseelantilainen jalkapalloilija, jonka pelipaikka kentällä on hyökkäävänä keskikenttäpelaajana.
Kaudella 2012 James edusti Veikkausliigassa pelaavaa Kuopion Palloseuraa. Hän pelasi 19 liigaottelua ja teki niissä neljä maalia. Aikaisemmin James on edustanut myös Suomessa Veikkausliigassa pelaavaa Tampere Unitedia ja Englannin valioliigan Fulhamia.